2002/359/EY: Komission päätös, tehty 13 päivänä toukokuuta 2002, ihmisten käyttöön tarkoitetun veden kanssa kosketuksissa olevien rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti (ETA:n kannalta merkityksellinen teksti) (tiedoksiannettu numerolla K(2002) 1417)



Virallinen lehti nro L 127 , 14/05/2002 s. 0016 - 0018



Komission päätös, tehty 13 päivänä toukokuuta 2002, ihmisten käyttöön tarkoitetun veden kanssa kosketuksissa olevien rakennusalan tuotteiden vaatimustenmukaisuuden osoittamismenettelystä neuvoston direktiivin 89/106/ETY 20 artiklan 2 kohdan mukaisesti (tiedoksiannettu numerolla K(2002) 1417) (ETA:n kannalta merkityksellinen teksti) (2002/359/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennusalan tuotteita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/106/ETY(1), sellaisena kuin se on muutettuna direktiivillä 93/68/ETY(2), ja erityisesti sen 13 artiklan 4 kohdan, sekä katsoo seuraavaa: (1) Komission on valittava direktiivin 89/106/ETY 13 artiklan 3 kohdan mukaisesta kahdesta menettelystä tuotteen vaatimustenmukaisuuden osoittamiseksi "vähiten työläs menettely ottaen huomioon turvallisuusseikat". Tämä tarkoittaa, että on tarpeen päättää, onko tietyn tuotteen tai tuoteryhmän osalta valmistajan vastuulla oleva tehtaan sisäinen laadunvalvontajärjestelmä tarvittava ja riittävä edellytys vaatimustenmukaisuuden osoittamiseksi vai tarvitaanko 13 artiklan 4 kohdassa mainittujen perusteiden täyttymiseen liittyvistä syistä hyväksytyn varmentamiselimen puuttumista asiaan. (2) Direktiivin 89/106/ETY 13 artiklan 4 kohdassa säädetään, että näin valittu menettely esitetään toimeksiannoissa ja teknisissä eritelmissä. Sen vuoksi on suotavaa yksilöidä toimeksiannoissa ja teknisissä eritelmissä tarkoitetut tuotteet tai tuoteryhmä. (3) Mainitun 13 artiklan 3 kohdassa esitetyt kaksi menettelyä kuvaillaan yksityiskohtaisesti direktiivin 89/106/ETY liitteessä III. Sen vuoksi on tarpeen määritellä selkeästi menetelmät, joilla nämä kaksi menettelyä pannaan täytäntöön liitteen III mukaisesti kunkin tuotteen tai tuoteryhmän osalta, koska liitteessä III annetaan etusija tietyille menetelmille. (4) Menettely, jota tarkoitetaan direktiivin 89/106/ETY 13 artiklan 3 kohdan a alakohdassa, vastaa liitteessä III olevan 2 kohdan ii alakohdassa säädettyjen menettelyjen vaihtoehtoa 1 ilman jatkuvaa valvontaa sekä vaihtoehtoja 2 ja 3. Menettely, jota tarkoitetaan 13 artiklan 3 kohdan b alakohdassa, vastaa liitteessä III olevan 2 kohdan i alakohdassa säädettyjä menettelyjä ja liitteessä III olevan 2 kohdan ii alakohdassa säädettyjen menettelyjen vaihtoehtoa 1 jatkuvalla valvonnalla. (5) Tässä päätöksessä säädetyt toimenpiteet ovat pysyvän rakennusalan komitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteessä I mainittujen tuotteiden vaatimustenmukaisuus on osoitettava menettelyllä, jossa valmistajan vastuulla olevan tehtaan sisäisen laadunvalvontajärjestelmän lisäksi hyväksytty varmentamiselin valvoo ja arvioi tuotteita tai niiden sisäistä laadunvalvontaa. 2 artikla Liitteen II mukainen vaatimustenmukaisuuden osoittamismenettely esitetään yhdenmukaistettujen standardien toimeksiannoissa ja direktiivin 89/106/ETY 4 artiklassa tarkoitetuissa teknisissä eritelmissä. 3 artikla Tämä päätös on osoitettu kaikille jäsenvaltioille. Tehty Brysselissä 13 päivänä toukokuuta 2002. Komission puolesta Erkki Liikanen Komission jäsen (1) EYVL L 40, 11.2.1989, s. 12. (2) EYVL L 220, 30.8.1993, s. 1. LIITE I Putkisto- ja varastointijärjestelmät, putket, säiliöt, venttiilit, hanat, pumput, vesimittarit, suojaukseen ja turvallisuuteen liittyvät laitteet, liittimet, kiinnitysaineet, liitokset, saumaukset, tiivisteet, kalvot, hartsit, pinnoitteet mukaan lukien sisäpäällysteet sekä ihmisten käyttöön tarkoitetun veden kanssa kosketuksissa olevat voiteluaineet ja rasvat. LIITE II VAATIMUSTENMUKAISUUDEN OSOITTAMINEN Alla lueteltujen tuotteiden ja käyttötarkoituksen (käyttötarkoitusten) osalta Euroopan standardointikomitean (CEN) / Euroopan sähkötekniikan standardointikomitean (Cenelec) / teknisiä hyväksyntöjä käsittelevän eurooppalaisen järjestön (EOTA) edellytetään määrittelevän seuraava(t) vaatimustenmukaisuuden osoittamismenettely(t) direktiivin 89/106/ETY 4 artiklassa tarkoitetuissa asiaa koskevissa teknisissä eritelmissä: >TAULUKON PAIKKA> Menettely 1+: Ks. direktiivin 89/106/ETY liitteessä III olevan 2 kohdan i alakohta, myös pistokoenäytteiden testaus. Erittelyn menetelmästä on oltava sellainen, että se voidaan toteuttaa myös, kun suorituskykyä ei tarvitse määrittää tietyn ominaisuuden osalta, koska ainakin yhdellä jäsenvaltiolla ei ole lakiin perustuvia vaatimuksia tästä ominaisuudesta (katso direktiivin 89/106/ETY 2 artiklan 1 kohta ja tulkintaa koskevien asiakirjojen lauseke 1.2.3 soveltuvin osin). Näissä tapauksissa valmistajalta ei edellytetä kyseisen ominaisuuden tarkistamista, jos valmistaja ei halua antaa vakuutusta tuotteen suorituskyvystä tältä osin.